आदम जी छुट्टियां बीताने के लिए अक्सर माथेरन आते थे। उनकी भी दिली तमन्ना थी कि इन पहाड़ियों तक रेल मार्ग पहुंचे। पिता की अनुमति के बाद अब्दुल हसन ने 1900 ईश्वी में माथेरन में अपना शिविर बना डाला और पहाड़ियों पर नैरो गेज रेल मार्ग के निर्माण के लिए योजना को अंजाम देने में जुट गए। जुलाई 1904 में इस रेल मार्ग के निर्माण को बांबे के लोक निर्माण विभाग ने स्वीकृत किया। अब्दुल हसन ने माथेरन स्टीम लाइट ट्रामवे कंपनी नामक एक स्वतंत्र कंपनी बनाई। कंपनी का शेयर कैपिटल 10 लाख रुपये का था। कपंनी पूर्ण रुप से पीरभाई परिवार की ही थी।